PASCHALIS Episcopus seruus seruorum Dei, dilecto filio PONTIO Monasterij Cluniacensis Abbati, eiusque successoribus regulariter substituendis in perpetuum. Et religio Cluniacensis Cœnobij, cui Deo auctore præsides,  prædecessoris tui sanctæ memoriæ HVGONIS Abbatis dulcissima, reuerendaque dilectio, cogunt nos, fili in Christo charissime PONTI Abbas, tuis petitionibus indulgere. Eapropter Abbatias, vel Prioratus, qui sub prænotati Abbatis Hugonis dispositione manserunt, sub tua quoque, vel successorum tuorum dispositione permanere decernimus. Id est, Moisiacum, Figiacum, Abbatiam sancti Martialis Lemouicensis, Angiriacum, Nouum Monasterium Pictauense, Abbatiam S. Egidij, Abbatiam Mauziaci, Abbatiam Verziliaci, Abbatiam sancti Germani Antissiodorensis, Abbatiam sancti Bertini, Abbatiam sancti Wolmerij, Abbatiam Vnicurti, Abbatiam sancti Benedicti super Padum. Prioratum Nantoaci, Gigniaci, sancti Marcelli Cabilonensis, Crispeiaci, Verciaci, Paredum, Carum locum, sancti Marcelli de Salzic, sancti Saluatoris Niuern., sancti Stephani ibidem, Nazaram, Scarrionis, sanctū Isidorum, sanctū Saturninum, Salsinanias, Siluiniacum, S. Mariam de Charitate, Luperciacum, S. Reuerianum, sanctum Martinum de Campis, Longumpontem, Consiacum, Nogentum, Leontium, Gagias, Trualdium, Cariagobium, Rozanum, sanctum Pancratium de Lanis, Montem-acutum in Anglia, Etifrodium, S. Albanum de Bansilegia, Romanum Monasterium, Paterniacum, S. Victorem in Geneua, Voltam, S. Florum, Alariacum, Morracum, S. Licerium, S. Orientium, Setmontem, Carenniacum, S. Fidem de Morlanis, S. Eutropium, S. Mariam de Castello, S. Maiolum de Papia, S. Gabrielem de Cremona, S. Paulum de Pergamo, S. Iacobum de Pontiuo, Bertemala, Rodobium, Castellet, S. Gregorium de Placentia, Abeuillam, Atcerens, Alauart, Domna, Vazilia, Cabiol, Magobrium, Fodrouillam, Cellam in Alamannia, Roquespertum Villaris, S. Mariam de Valle, Marciniacum, Ambertam, Riuis, Chaberors, S. Nazarium, Borbonensem, Boorzium, Esalas, Saltum. In locis autem, quæ sine proprio Abbate, diebus domni ac venerabilis Hugonis Abbatis fuisse videntur, numquam aliquis Abbatem ordinare præsumat. Illud etiam libertatis Cluniacensi Cœnobio firmum haberi sancimus, vt vestri Monasterij Monachi, qui ad sacros sunt Ordines promouendi, a quibus malueritis Catholicis Episcopis promoueantur. Chrisma vero, si opportunitas exegerit, in vestro faciatis Monasterio consecrari, vel a quibus volueritis Episcopis accipietis. Si qua igitur in futurum Ecclesiastica, secularisue persona, hanc nostræ constitutionis paginam sciens, contra eam temere venire tentauerit, secundo, tertioue commonita, si non satisfactione congrua emendauerit, potestatis, honorisque sui dignitate careat, reamque se diuino iudicio existere de perpetrata iniquitate cognoscat,  a sacratissimo corpore  sanguine Dei  Domini Redemptoris nostri Iesu Christi aliena fiat, atque in extremo examine districtæ vltioni subiaceat. Qui vero diuini timoris intuitu custos  obseruator extiterit, sit super eum pax Domini nostri Iesu Christi, quatinus  hic fructum bonæ actionis percipiat,  apud districtum Iudicem præmia æternæ pacis inueniat, Amen. Ego PASCHALIS Catholicæ Ecclesiæ Episcopus S. [Rota. Bene valete] Datum apud Castellium per manum Ioannis S. R. E. Diaconi Cardinalis, ac Bibliothecarij, XVII. Kal. Nouemb. Indict. III. Incarnat. Dominicæ anno MCIX. Pontificatus autem domni Paschalis secundi XI.